b'\n_START_ARTICLE_\nMaailman kahdeksan ihmett\xc3\xa4\n_START_SECTION_\nMaailman ihmeiden museo\n_START_PARAGRAPH_\nSarjan jokainen jakso alkaa kyseisell\xc3\xa4 sketsill\xc3\xa4 ja se toistuu muuttumattomana sarjan kaikissa jaksossa. Sketsiss\xc3\xa4 hyvin pukeutuneet miespuoliset henkil\xc3\xb6t tulevat museon sis\xc3\xa4\xc3\xa4n ja rupeavat katsomaan museon n\xc3\xa4ytteill\xc3\xa4 olevia esineit\xc3\xa4. Miehet huomaavat n\xc3\xa4yttelylasin takana olevan eri aikakausien ihmisi\xc3\xa4 esitt\xc3\xa4vi\xc3\xa4 vahanukkeja (esimerkiksi pappi, poliisi, faarao ja intiaani). Miehet alkavat nauraa nukeille, seurauksena ne her\xc3\xa4\xc3\xa4v\xc3\xa4t henkiin. Miehet l\xc3\xa4htev\xc3\xa4t juoksemaan kovaa vauhtia pois museosta, nuket heid\xc3\xa4n per\xc3\xa4ss\xc3\xa4 k\xc3\xa4vellen.\n_START_SECTION_\nAkka senku komistuu\n_START_PARAGRAPH_\nSketsiss\xc3\xa4 aviomies tekee vaimollensa ep\xc3\xa4sovinnaista: esimerkiksi laittaa h\xc3\xa4nelle paperipussin p\xc3\xa4\xc3\xa4h\xc3\xa4n tai pahoinpitelee h\xc3\xa4nt\xc3\xa4 moottorisahalla ja toteaa "Akka senku komistuu". Sketsi on parodia televisiomainoksesta.\n_START_SECTION_\nAlaston olo\n_START_PARAGRAPH_\nSketsiss\xc3\xa4 yleens\xc3\xa4 kaksi saman alan ihmist\xc3\xa4 keskustelee julkisella paikalla. Toinen miehist\xc3\xa4 kertoo ett\xc3\xa4 tuntee itsens\xc3\xa4 "alastomaksi". Toinen mies toteaa siihen ett\xc3\xa4 "se on normaalia, kyll\xc3\xa4 siihen tottuu\xe2\x80\x9d. Sketsin lopussa selvi\xc3\xa4\xc3\xa4, ett\xc3\xa4 tunnosta kertova mies on alastomana. _NEWLINE_Alaston olo-sketsiss\xc3\xa4, jossa Markku Toikka on Tapio Liinojan kanssa j\xc3\xa4\xc3\xa4hallissa, j\xc3\xa4\xc3\xa4hallin j\xc3\xa4rjestysmiehet ottivat sketsin kuvauksen yhteydess\xc3\xa4 alastomana olevan Toikan kiinni. Paikalle kutsuttiin poliisi, joka totesi ett\xc3\xa4 "Toikan pit\xc3\xa4isi tiet\xc3\xa4\xc3\xa4 miss\xc3\xa4 menee taiteen ja hyv\xc3\xa4n maun raja.".\n_START_SECTION_\nHer\xc3\xa4\xc3\xa4minen\n_START_PARAGRAPH_\nSketsiss\xc3\xa4 henkil\xc3\xb6 her\xc3\xa4\xc3\xa4 her\xc3\xa4tyskellon pirin\xc3\xa4\xc3\xa4n. H\xc3\xa4n huomaa olevansa nukahtanut outoon paikkaan ja rupeaa kovaan huutoon.\n_START_SECTION_\nIs\xc3\xa4ni oli...\n_START_PARAGRAPH_\nSketsiss\xc3\xa4 kaksi miest\xc3\xa4 sy\xc3\xb6v\xc3\xa4t ravintolassa, joista toinen k\xc3\xa4ytt\xc3\xa4ytyy ruokaillessa jollain erikoisella tavalla. Toinen miehist\xc3\xa4 ihmettelee k\xc3\xa4yt\xc3\xb6st\xc3\xa4, mutta h\xc3\xa4n toteaa ett\xc3\xa4 \xe2\x80\x9dIs\xc3\xa4ni oli\xe2\x80\xa6\xe2\x80\x9d ja siksi k\xc3\xa4ytt\xc3\xa4ytyy noin.\n_START_SECTION_\nKerhot\n_START_PARAGRAPH_\nSketsiss\xc3\xa4 joukko miehi\xc3\xa4 tokaisevat tunnettujen julkisuuden henkil\xc3\xb6n \xe2\x80\x9dhokemia\xe2\x80\x9d ja ovat asusteistuneet samanlaisiin vaatteisiin, jota kyseinen henkil\xc3\xb6 k\xc3\xa4ytt\xc3\xa4\xc3\xa4. Kohteeksi joutuvat Niilo Tarvaj\xc3\xa4rvi, Lenita Airisto, Raimo J\xc3\xa4\xc3\xa4skel\xc3\xa4inen, Jaakko "Kokki" Kolmonen ja Ilkka Kyl\xc3\xa4vaara.\n_START_SECTION_\nMadrigaali\n_START_PARAGRAPH_\nOrtodoksikirkon munkit keskustelevat laulamalla ei-uskonnollisista asioista ja paljastavat tehneens\xc3\xa4 kaikkea munkeille sopimatonta. He muun muassa ovat valmistaneet kirkon kellarissa kiljua ja alkoholin vaikutuksen seurauksena polttaneet oman luostarinsa.  _NEWLINE_Kyseisist\xc3\xa4 sketseist\xc3\xa4 nousi kohu sarjan ensiesitysaikaan. Muun muassa Suomen ortodoksisen kirkon j\xc3\xa4senet n\xc3\xa4rk\xc3\xa4styiv\xc3\xa4t kyseisist\xc3\xa4 sketseist\xc3\xa4. Jotkut pitiv\xc3\xa4t sketseiss\xc3\xa4 k\xc3\xa4ytetty\xc3\xa4 kielt\xc3\xa4 sopimattomana. _NEWLINE_Vastaavanlaisia sketsej\xc3\xa4 esitettiin my\xc3\xb6s Lapinlahden Lintujen sketsisarjassa Lapinlahden Linnut -Show.\n_START_SECTION_\nOta siit\xc3\xa4 vaan\n_START_PARAGRAPH_\nSketsiss\xc3\xa4 "sis\xc3\xa4inen \xc3\xa4\xc3\xa4ni" alkaa puhutella mietteli\xc3\xa4\xc3\xa4n oloista henkil\xc3\xb6\xc3\xa4. Aluksi \xc3\xa4\xc3\xa4ni kysyy mit\xc3\xa4 t\xc3\xa4m\xc3\xa4n tekee mieli. T\xc3\xa4m\xc3\xa4n j\xc3\xa4lkeen \xc3\xa4\xc3\xa4ni alkaa lohduttaa ja rohkaisee ihmist\xc3\xa4 ottamaan mit\xc3\xa4 h\xc3\xa4n haluaa.\n_START_SECTION_\nPalkinto\n_START_PARAGRAPH_\nMatti Jaaranen esitt\xc3\xa4\xc3\xa4 puuty\xc3\xb6yrityksen tymp\xc3\xa4\xc3\xa4ntynytt\xc3\xa4 ty\xc3\xb6ntekij\xc3\xa4\xc3\xa4. Paikalle saapuvat miehet palkitsevat miehen prenikalla, josta ty\xc3\xb6ntekij\xc3\xa4 ilahtuu. Pari vuotta my\xc3\xb6hemmin julkaistussa sketsisarjassa Kuudesti laukeava esitet\xc3\xa4\xc3\xa4n samantyylinen sketsi, jossa miehet syytt\xc3\xa4v\xc3\xa4t ty\xc3\xb6ntekij\xc3\xa4\xc3\xa4 lamasta, neuvostokaupan romahtamisesta ja teollisuuden romahtamisesta. Miehet ottavat mitalin pois ty\xc3\xb6ntekij\xc3\xa4lt\xc3\xa4, ja hakkaavat h\xc3\xa4nt\xc3\xa4 remmill\xc3\xa4.\n_START_SECTION_\nSy\xc3\xb6 edullisemmin\n_START_PARAGRAPH_\nRuoan nouseviin hintoihin esitell\xc3\xa4\xc3\xa4n erilaisia yll\xc3\xa4tt\xc3\xa4vi\xc3\xa4 ratkaisuja. Seitsem\xc3\xa4nness\xc3\xa4 osassa esitet\xc3\xa4\xc3\xa4n samaan aiheeseen liittyv\xc3\xa4 sketsi, mutta nimell\xc3\xa4 \xe2\x80\x9dJuo edullisemmin\xe2\x80\x9d.\n_START_SECTION_\nToisinajattelijat\n_START_PARAGRAPH_\nSketsiss\xc3\xa4 joukko miehi\xc3\xa4 lukevat jonkun ohjeen tai kiellon, josta he hermostuvat ja rupeavat sen j\xc3\xa4lkeen tekem\xc3\xa4\xc3\xa4n p\xc3\xa4invastoin mit\xc3\xa4 ohjeessa k\xc3\xa4sket\xc3\xa4\xc3\xa4n.\n_START_SECTION_\nVittuilupuhelin\n_START_PARAGRAPH_\nMies huomaa iltap\xc3\xa4iv\xc3\xa4lehdess\xc3\xa4 mainoksen palvelusta nimelt\xc3\xa4 Vittuilupuhelimesta ja soittaa siihen. Samoihin aikoihin Sleepy Sleepersin Mato Valtosella oli maksupuhelinpalvelu Pottuilupuhelin, jota my\xc3\xb6s mainostettiin iltap\xc3\xa4iv\xc3\xa4lehdiss\xc3\xa4.\n_START_SECTION_\nSketsiluettelo\n_START_PARAGRAPH_\nMusiikkiesitysten nimet ovat kursivoituna luettelossa\n_START_SECTION_\nSarjassa esitetyt musiikkiesitykset\n_START_PARAGRAPH_\n"Lainausmerkeiss\xc3\xa4" olevat musiikkiesitykset on esitetty ainoastaan televisiosarjassa.'